**Projektas**

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS KELIŲ PRIEŽIŪROS IR PLĖTROS PROGRAMOS FINANSAVIMO LĖŠOMIS FINANSUOJAMŲ VIETINĖS REIKŠMĖS VIEŠŲJŲ IR VIDAUS KELIŲ TIESIMO, TAISYMO (REMONTO), REKONSTRAVIMO, PRIEŽIŪROS, SAUGAUS EISMO SĄLYGŲ UŽTIKRINIMO, ŠIŲ KELIŲ INVENTORIZAVIMO OBJEKTŲ SĄRAŠO PATVIRTINIMO**

2021 m. rugsėjo 3 d. Nr. 34-883

Lazdijai

Vadovaudamasi Lietuvos Respublikos vietos savivaldos įstatymo 6 straipsnio 32 punktu ir 16 straipsnio 4 dalimi, Lietuvos Respublikos Vyriausybės 2021 m. vasario 17 d. nutarimu Nr. 102 „Dėl Kelių priežiūros ir plėtros programos finansavimo lėšų naudojimo 2021 metų sąmatos patvirtinimo“, Lietuvos Respublikos susisiekimo ministro 2021 m. liepos 29 d. įsakymu Nr. 3-380 „Dėl Kelių priežiūros ir plėtros programos finansavimo lėšų savivaldybių valdomiems vietinės reikšmės keliams paskirstymo 2021 metais sąrašo patvirtinimo“ ir Lazdijų rajono savivaldybės tarybos 2014 m. balandžio 18 d. sprendimu Nr. 5TS-1115 „Dėl Kelių priežiūros ir plėtros programos lėšų Lazdijų rajono savivaldybės vietinės reikšmės keliams ir gatvėms tiesti, taisyti (remontuoti), prižiūrėti ir saugaus eismo sąlygoms užtikrinti naudojimo ir skirstymo tvarkos aprašo patvirtinimo“, Lazdijų rajono savivaldybės taryba n u s p r e n d ž i a:

1. Patvirtinti Lazdijų rajono savivaldybės Kelių priežiūros ir plėtros programos finansavimo lėšomis finansuojamų vietinės reikšmės viešųjų ir vidaus kelių tiesimo, taisymo (remonto), rekonstravimo, priežiūros, saugaus eismo sąlygų užtikrinimo, šių kelių inventorizavimo objektų sąrašą (pridedama).

2. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Virginijus Blažauskas, tel. 8 614 96 076

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS KELIŲ PRIEŽIŪROS IR PLĖTROS PROGRAMOS FINANSAVIMO LĖŠOMIS FINANSUOJAMŲ VIETINĖS REIKŠMĖS VIEŠŲJŲ IR VIDAUS KELIŲ TIESIMO, TAISYMO (REMONTO), REKONSTRAVIMO, PRIEŽIŪROS, SAUGAUS EISMO SĄLYGŲ UŽTIKRINIMO, ŠIŲ KELIŲ INVENTORIZAVIMO OBJEKTŲ SĄRAŠO PATVIRTINIMO“ PROJEKTO**

**AIŠKINAMASIS RAŠTAS**

2021-09-01

 Lazdijų rajono savivaldybės tarybos sprendimo „Dėl Lazdijų rajono savivaldybės Kelių priežiūros ir plėtros programos finansavimo lėšomis finansuojamų vietinės reikšmės viešųjų ir vidaus kelių tiesimo, taisymo (remonto), rekonstravimo, priežiūros, saugaus eismo sąlygų užtikrinimo, šių kelių inventorizavimo objektų sąrašo patvirtinimo“ projektas parengtas vadovaujantis Lietuvos Respublikos vietos savivaldos įstatymo 6 straipsnio 32 punktu ir 16 straipsnio 4 dalimi, Lietuvos Respublikos Vyriausybės 2021 m. vasario 17 d. nutarimu Nr. 102 „Dėl Kelių priežiūros ir plėtros programos finansavimo lėšų naudojimo 2021 metų sąmatos patvirtinimo“, Lietuvos Respublikos susisiekimo ministro 2021 m. liepos 29 d. įsakymu Nr. 3-380 „Dėl Kelių priežiūros ir plėtros programos finansavimo lėšų savivaldybių valdomiems vietinės reikšmės keliams paskirstymo 2021 metais sąrašo patvirtinimo“ ir Lazdijų rajono savivaldybės tarybos 2014 m. balandžio 18 d. sprendimu Nr. 5TS-1115 „Dėl Kelių priežiūros ir plėtros programos lėšų Lazdijų rajono savivaldybės vietinės reikšmės keliams ir gatvėms tiesti, taisyti (remontuoti), prižiūrėti ir saugaus eismo sąlygoms užtikrinti naudojimo ir skirstymo tvarkos aprašo patvirtinimo“.

Šio projekto tikslas – patvirtinti Kelių priežiūros ir plėtros programos finansavimo lėšomis finansuojamų vietinės reikšmės viešųjų ir vidaus kelių tiesimo, taisymo (remonto), rekonstravimo, priežiūros, saugaus eismo sąlygų užtikrinimo, šių kelių inventorizavimo objektų sąrašą (toliau – Objektų sąrašas).

Lietuvos Respublikos susisiekimo ministro 2021 m. liepos 29 d. įsakymu Nr. 3-380 „Dėl Kelių priežiūros ir plėtros programos finansavimo lėšų savivaldybių valdomiems vietinės reikšmės keliams paskirstymo 2021 metais sąrašo patvirtinimo“ Lazdijų rajono savivaldybei skirta 192 200,00 Eur. Šiomis lėšomis planuojama apmokėti už jau atliktus darbus vietinės reikšmės keliuose:

1. Šventežerio sen. kelias Nr. LZ0920 Kelias LZ0916–kelias LZ0929 (unikalus Nr. 4400-5324-5313)

2. Noragėlių sen. kelias Nr. LZ0813 Seirijočiai–Onciškiai (unikalus Nr. 4400-5372-6328).

Šie keliai buvo su žvyro danga, dabar atlikti kapitalinio remonto darbai, keliai išasfaltuoti.

Patvirtinus Objektų sąrašą, Lazdijų rajono savivaldybė su VĮ Lietuvos automobilių kelių direkcija pasirašys Finansavimo sutartį dėl lėšų skyrimo vietinės reikšmės viešųjų ir vidaus kelių tiesimo, taisymo (remonto), rekonstravimo, priežiūros, saugaus eismo sąlygų užtikrinimo, šių kelių inventorizavimo darbams ir paslaugoms atlikti 2021 metais.

Išasfaltavus ir atlikus kitus darbus šiuose keliuose, pagerės vietos gyventojų mobilumas ir jų gyvenimo sąlygos, užtikrinančios greitesnį susisiekimą tarp Lazdijų rajono savivaldybės gyvenviečių ir jų viduje, sumažės kelių priežiūros išlaidos, transporto priemonių eksploataciniai kaštai ir avarijų tikimybė, sumažės aplinkos tarša ir transporto priemonių sukeliamas neigiamas poveikis gyventojams, bus labiau užtikrintas transporto priemonių vairuotojų, pėsčiųjų ir kitų eismo dalyvių saugumas.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Vietinio ūkio skyriaus vyresn. specialistas Virginijus Blažauskas.

Vietinio ūkio skyriaus vyresn. specialistas Virginijus Blažauskas